**Ministru kabineta noteikuma projekta “Grozījumi Ministru kabineta 2020.gada 17.decembra**

**noteikumos Nr.809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020.gada 17.decembra noteikumos Nr.809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu”” (turpmāk - noteikumu projekts) mērķis ir saskaņot tiesisko regulējumu ar 2021.gada 11.martā Saeimā 3.lasījumā pieņemto likumu “Grozījumi Sociālo pakalpojumu un sociālās palīdzības likumā” (898/Lp13).  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2021.gada 11.martā Saeimā 3.lasījumā pieņemtais likums “Grozījumi Sociālo pakalpojumu un sociālās palīdzības likumā” (Nr.898/Lp13) (stājas spēkā 2021.gada 1.aprīlī).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021.gada 11.martā Saeima 3.lasījumā pieņēma likumu “Grozījumi Sociālo pakalpojumu un sociālās palīdzības likumā” (Nr.898/Lp13), kurš nosaka Sociālo pakalpojumu un sociālās palīdzības likumā (turpmāk – likums) pārcelt vienotu mājokļa pabalsta ieviešanas termiņu no 2021.gada 1.aprīļa uz  2021.gada 1.jūliju (Sociālo pakalpojumu un sociālās palīdzības likuma pārejas noteikumu 43.punkts).Līdz ar to, noteikumu projekts paredz Ministru kabineta 2020.gada 17.decembra noteikumu Nr.809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu” (turpmāk – noteikumi Nr.809) 19.punktā aizstāt skaitļus un vārdus “2021.gada 1.aprīlī” ar skaitļiem un vārdiem “2021.gada 1.jūlijā”.Vienlaicīgi likuma 36.panta pirmās daļas 1.punkts ir papildināts ar ienākumu veidiem, kurus pašvaldības sociālais dienests pirms lēmuma par trūcīgas vai maznodrošinātas mājsaimniecības statusa vai sociālās palīdzības pabalsta piešķiršanu mājsaimniecībai vai atsevišķai personai mājsaimniecībā pieņemšanas neuzskata par ienākumiem, izvērtējot mājsaimniecības kopējos materiālos resursus, t.i., vienīgā mājokļa iegādei piešķirtā kredīta pamatsummu un procentu maksājumu, no sava īpašuma atsavināšanas gūto ienākumu daļu, kas izlietota vienīgā mājokļa iegādei, summu, ko persona maksā vai saņem kā uzturlīdzekļus bērnam un kas nepārsniedz valstī noteikto minimālo uzturlīdzekļu apmēru katram bērnam, izņemot gadījumu, kad uzturlīdzekļi tiek maksāti, pamatojoties uz tiesas nolēmumu.Ņemot vērā minēto, noteikumu projekts paredz papildināt noteikumu Nr.809 2.pielikumu ar ienākumu veidiem, kurus neuzskata par ienākumiem, izvērtējot mājsaimniecības kopējos materiālos resursus, kā arī svītrot noteikumu Nr.809 5.punktu un 6.punktā vārdus “izņemot summu, kas izlietota mājsaimniecības vienīgā mājokļa iegādei”, atbilstoši 2021.gada 11.martā Saeima 3.lasījumā pieņemtajam likumam “Grozījumi Sociālo pakalpojumu un sociālās palīdzības likumā” (Nr.898/Lp13) (likuma 36.panta pirmās daļas 1.punkts).Vienlaicīgi noteikumu projekts paredz precizēt noteikumu Nr.809 2.pielikuma 5.punktu, atbilstoši 2021.gada 11.martā Saeima 3.lasījumā pieņemtajam likumam “Grozījumi Sociālo pakalpojumu un sociālās palīdzības likumā” (Nr.898/Lp13) (likuma 36.panta pirmās daļas 2.punkts), svītrojot vārdu “mehāniskie”.Noteikumu projekts paredz svītrot arī noteikumu Nr.809 2.pielikuma 6. un 7.punktu, jo likums nenosaka mājsaimniecībai pienākumu sniegt pašvaldības sociālajā dienestā informāciju par personas noslēgtajiem uztura līgumiem un personas noslēgtajiem nekustamo īpašumu dāvinājuma līgumiem, lai pretendētu uz sociālās palīdzības saņemšanu vai trūcīgas vai maznodrošinātas mājsaimniecības statusa atbilstību. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts netiešā veidā ietekmēs zemu ienākumu mājsaimniecības, kuras vēršas valsts un pašvaldības iestādēs pēc materiāla atbalsta un atvieglojumiem.Sabiedrības mērķgrupas atspoguļotas 2021.gada 11.martā Saeimā 3.lasījumā pieņemtā likuma “Grozījumi Sociālo pakalpojumu un sociālās palīdzības likumā” (898/Lp13) sākotnējās ietekmes novērtējuma ziņojuma (anotācijas) II. sadaļas 1.punktā. |
| 2. | Tiesiskā regulējuma ietekme uz tautsaimniecību un administratīvo slogu | Projektam nebūs būtiska ietekme uz tautsaimniecību, kā arī uz kopējo administratīvo slogu. |
| 3. | Administratīvo izmaksu monetārs novērtējums | Projektam nebūs papildu administratīvās izmaksas. |
| 4. | Atbilstības izmaksu monetārs novērtējums | Projektā noteiktās izmaiņas neuzliek papildus pienākumus fiziskām vai juridiskām personām.  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav |

Labklājības ministre R. Petraviča

Veinberga 60008558

Inese.Veinberga@lm.gov.lv